CELEX ID: 32012D0091
Publication Date: 2012-01-23

Document:
TARYBOS SPRENDIMAS
2012 m. sausio 23 d.
dėl protokolo, kuriuo nustatomos Europos bendrijos ir Mozambiko Respublikos žvejybos partnerystės susitarime numatytos žvejybos galimybės ir finansinis įnašas, pasirašymo Europos Sąjungos vardu ir laikino taikymo
(2012/91/ES)
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 5 dalimi,
atsižvelgdama į Europos Komisijos pasiūlymą,
kadangi:
(1)
2007 m. lapkričio 22 d. Taryba priėmė Reglamentą (EB) Nr. 1446/2007 dėl Europos bendrijos ir Mozambiko Respublikos žvejybos partnerystės susitarimo sudarymo (1) (susitarimas). Prie jo pridėtas protokolas, kuriuo nustatomos žvejybos galimybės ir finansinis įnašas, numatyti susitarime (2). Tas protokolas nustojo galioti 2011 m. gruodžio 31 d.;
(2)
Sąjunga derėjosi su Mozambiku dėl naujojo protokolo, kuriuo nustatomos žvejybos galimybės ir finansinis įnašas, numatyti Europos bendrijos ir Mozambiko Respublikos žvejybos partnerystės susitarime (protokolas), suteikiančio ES laivams žvejybos galimybes vandenyse, į kuriuos Mozambikas turi suverenias teises arba kurie priklauso jo jurisdikcijai žuvininkystės srityje;
(3)
pasibaigus toms deryboms protokolas buvo parafuotas 2011 m. birželio 2 d.;
(4)
siekiant užtikrinti ES laivų žvejybos veiklos tęstinumą, protokolas turėtų būti laikinai taikomas nuo jo pasirašymo, kaip numatyta jo 15 straipsnyje;
(5)
protokolas turėtų būti pasirašytas ir laikinai taikomas, kol bus baigtos jo sudarymo procedūros,
PRIĖMĖ ŠĮ SPRENDIMĄ:
1 straipsnis
Sąjungos vardu įgaliojama pasirašyti protokolą, kuriuo nustatomos žvejybos galimybės ir finansinis įnašas, numatyti Europos bendrijos ir Mozambiko Respublikos žvejybos partnerystės susitarime su sąlyga, kad minėtas protokolas bus sudarytas.
Protokolo tekstas pridedamas prie šio sprendimo.
2 straipsnis
Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti protokolą.
3 straipsnis
Protokolas laikinai taikomas nuo jo pasirašymo (3) kol bus baigtos jo sudarymo procedūros.
4 straipsnis
Šis sprendimas įsigalioja jo priėmimo dieną.
Priimta Briuselyje 2012 m. sausio 23 d.

EuroVoc Classification:
Level 1: 100161
100144
100143
100156
Level 2: 100280
100252
100170
100176
Level 3: 3461
5424
4040
2476
All Descriptors: 1474
2018
2556
2850
3466
544
5537